Bloeding in stoelgang by 5 jarige dogtertjie | Health24
Posted by: Cornel | 2010/09/04
Bloeding in stoelgang by 5 jarige dogtertjie
Ek is bekommerd oor my dogtertjie, 5 jaar oud. Sy het ewe skielik vandag helder rooi bloed wat saam met haar ontlasting uit kom. Sy kla bietjie van maagpyn so elke nou en dan, maar dis die eerste keer ooit wat ek bloed uit haar stoelgang sien kom.
Sy het niks vandag vreemds geeet nie (beet of iets wat dit kon verkleur) en sy tree nie siek op nie. Die bloeding is net vir my kommerwekkend.
Dit is moontlik dat sy 'n klein mukosale skeurtjie het (vel van die derm), as gevolg van hardlywigheid en dit is die oorsaak van die bloeding. Ek stel egter voor dat jy haar stoelgang monitor en indien sy hardlywig is, moet jy dit met Laxette stroop behandel. Besigtig die area om vas te stel of daar enige teken van trauma is.
Soms kan 'n wurm infeksie irritasie om die anus veroorsaak wat kan bloei. Dit is belangrik dat oud en jonk ses mandeliks ontwurm word.
Indien dit nie enige van die bogenoemde oorsaake is nie, stel ek voor dat jy 'n paediater konsulteer.